Na podlagi določb Zakona o skupnosti študentov, Študentske ustave, Sveta študentskih organizacij lokalnih skupnosti, 49. Člena Pravil Kluba študentov Dravinjske doline (v nadaljevanju KŠDD), sklepa številka 7 iz 9. redne seje Upravnega odbora Kluba študentov Dravinjske doline z dne 7. 11. 2020 sklicujem,

**OBČNI ZBOR**

 **KLUBA ŠTUDENTOV DRAVINJSKE DOLINE,**

v **sredo, 2. 12. 2020,** ob **20.00 uri**. Seja se bo zaradi preprečevanja širitve okužbe s koronavirusom in ob upoštevanju predpisanih ukrepov ter priporočil Nacionalnega inštituta za javno zdravje izjemoma izvedla na daljavo. Potekala bo na aplikaciji Zoom, katere povezava bo objavljena na dan seje ob 17.00 uri.

Za sejo je predlagan naslednji dnevni red:

1. Potrditev dnevnega reda;
2. Izvolitev delovnega predsednika in delovnega predsedstva;
3. Poročilo Upravnega odbora;
4. Poročilo Nadzornega odbora;
5. Potrditev zaključnega računa za pretekli mandat;
6. Podelitev razrešnice dvema članoma Upravnega odbora;
7. Predstavitev 2 kandidatk za članici Upravnega odbora, Nadzornega odbora (3 člani) in Disciplinske komisije (3 člani);
8. Razprava o kandidatkah in kandidatih;
9. Potrditev novih članov Upravnega odbora, Nadzornega odbora in Disciplinske komisije;
10. Razno.

Slovenske Konjice, 17. 11. 2020

**Lucija Reš,**

 Predsednica Upravnega odbora

 Kluba študentov Dravinjske doline